Eleena Harris

Wan Eleena Wan Harris (lahir 11 Jun 1996) atau lebih dikenali sebagai Eleena Harris merupakan seorang penyanyi dan pelakon wanita Malaysia.  

Beliau terkenal menerusi lagu "Terlalu Rindu" yang menjadi lagu tema drama Alaa Bib... Album pertamanya dengan tajuk sama dikeluarkan pada 2016.

Pendidikan
Eleena Harris berkelulusan dalam bidang perakaunan di Universiti Teknologi MARA (UiTM).

Kerjaya
Eleena Harris mula menunjukkan minat terhadap muzik dengan bermain piano pada usia 7 tahun, kemudian bermain gitar di sekolah menengah dan mula mencipta lagu.

Pada tahun 2009, beliau pernah terlibat dalam iklan TV "So Syok Holidays" oleh Disney Channel Asia. Eleena menjadi juara pertandingan Bakat Remaja anjuran MBPJ pada 2011 dan pernah membintangi iklan Perodua Smart Assist pada 2014. 

Beliau melancarkan single pertamanya, "Terlalu Rindu" pada 23 April 2015, menurutnya "Terlalu Rindu mendapat sambutan baik dari pendengar malah jumlah penonton di Youtube juga mencecah hampir lima juta tontonan".

Diskografi

Album studio
 Terlalu Rindu (2016)

Single
 "Jejaka Korea" (2017)
 "Terlalu Rindu" (versi akustik; 2018)
 "I'm in Love" (2018)
 "Peneman Hati" (2019)

Rujukan

Pautan luar




Kategori:Kelahiran 1996
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi wanita Malaysia
Kategori:Pelakon wanita Malaysia
Kategori:Penggubah lagu Malaysia
Kategori:Penerbit rakaman Malaysia
Kategori:Alumni Universiti Teknologi MARA
Kategori:Artis FMC Music